**1η ενότητα «ΤΟΥΡΙΣΜΟΣ»**

**ΔΙΑΓΡΑΜΜΑ ΤΗΣ ΕΝΝΟΙΑΣ: ΤΟΥΡΙΣΜΟΣ**

**Τουρισμός**  
Είναι η μετακίνηση των ανθρώπων μακριά από τον τόπο της διαμονής τους με σκοπό τη διασκέδαση, την ψυχαγωγία και τη γνωριμία με καινούριους τόπους.

Διακρίνεται σε:  **εσωτερικό τουρισμό**: οι άνθρωποι ταξιδεύουν μέσα στα όρια της χώρας τους και σε **εξωτερικό τουρισμό**: οι άνθρωποι ταξιδεύουν έξω από τα όρια της χώρας τους.  
Διακρίνεται επίσης στο **μαζικό τουρισμό**: η μαζική συγκέντρωση τουριστών σε γνωστούς τουριστικούς προορισμούς και στον **εναλλακτικό τουρισμό**: **αγροτουρισμός** και **οικοτουρισμός.**

**Αγροτουρισμός:**είναι μορφή ήπιου τουρισμού κατά την οποία οι επισκέπτες μένουν σε αγρόκτημα και συμμετέχουν σε αγροτικές εργασίες. Σημείο αναφοράς των διακοπών σε ένα αγρόκτημα-ξενώνα είναι η άμεση επαφή του επισκέπτη με την αγροτική ζωή, τις καλλιέργειες, με την φύση, τη χλωρίδα και την πανίδα, κάτι το ιδιαίτερο για το μεγαλύτερο ποσοστό του σύγχρονου Ευρωπαίου πολίτη, κατοίκου αστικής περιοχής. Πέρα από την υποδοχή και τη φιλοξενία του επισκέπτη σε ένα περιβάλλον λιτό με τοπικό χαρακτήρα και όλες τις απαραίτητες ανέσεις, προβλέπεται και η ενεργή συμμετοχή του τουρίστα σε ένα σύνολο δραστηριοτήτων(ο ορισμός προέρχεται από τη Βικιπαίδεια).  
**Οικοτουρισμός**:  μορφή τουρισμού που έχει αναπτυχθεί χρησιμοποιώντας τους πόρους του περιβάλλοντος: βουνά, λίμνες, λιμνοθάλασσες, κοιλάδες, σπηλιές, πλούσια χλωρίδα και πανίδα. (ο ορισμός προέρχεται από τη Βικιπαίδεια).Οι τουρίστες προσφέρουν εργασία και τις υπηρεσίες τους εθελοντικά για την προστασία του περιβάλλοντος.

**Τα οφέλη των ταξιδιών**

* Γνωριμία με τόπους και ανθρώπους, διαφορετικά ήθη και έθιμα, μνημεία και πολιτισμούς.
* Διεύρυνση των πνευματικών οριζόντων των ανθρώπων.
* Διασκέδαση και ψυχαγωγία:οι άνθρωποι ξεφεύγουν για λίγο από την καθημερινότητα τους, χαλαρώνουν και συσφίγγουν τις σχέσεις τους.
* Ενίσχυση τουριστικής οικονομίας.

**Οφέλη τουρισμού**

* οικονομική ανάπτυξη των περιοχών.(εισροή συναλλάγματος, ίδρυση νέων επιχειρήσεων, δημιουργία θέσων εργασίας)
* προβολή της χὠρας στο εξωτερικό
* κατασκευή και βελτίωση των έργων υποδομής(συγκοινωνιακό δίκτυο)
* πολιτιστική ανάπτυξη(γνωριμία μεταξύ ανθρώπων και λαών, εισαγωγή νέων πολιτισμικών στοιχείων, καλλιέργεια της ανεκτικότητας απέναντι στο διαφορετικό στοιχείο).

**Αρνητικές συνέπειες τουρισμού**

* Καταστροφή του φυσικού περιβάλλοντος(μεγάλη συγκέντρωση τουριστών σε μικρές περιοχές και δημιουργία ξενοδοχειακών μονάδων μέσα στο φυσικό τοπίο.)
* Αλλοίωση πολιτισμού(εμπορευματοποίηση παράδοσης, ξενομανία, αλλαγή της καθημερινότητας των ανθρώπων, απώλεια των αυθεντικών στοιχείων που διακρίνουν τη φυσιογνωμία ενός λαού και αλλοτρίωση των ανθρώπων)
* Επικράτηση του καταναλωτικού πνεύματος και χαλάρωση των στενών κοινωνικών σχέσεων.
* Άναρχη τουριστική ανάπτυξη, προβολή ορισμένων περιοχών και παραγκωνισμός άλλων περιοχών.

**Προτάσεις για την αντιμετώπιση των αρνητικών συνεπειών**

* Μακροπρόθεσμοςπρογραμματισμός με στόχο τον εκσυγχρονισμό της τουριστικής υποδομής.
* Μέτραγια την προστασία των μνημείων, των παραδόσεων, του πολιτισμού και της γλώσσας από τη φθορά και την αλλοτρίωση
* Υιοθέτησηαπό όλους (πολιτεία, επιχειρήσεις, άτομα) μιας μακροπρόθεσμης πολιτικής για την τουριστική ανάπτυξη.
* Ενίσχυση ήπιων και εναλλακτικών μορφών τουρισμού (αγροτουρισμός, οικοτουρισμός, χειμερινός τουρισμόςκ.ά.), που διασφαλίζουν το σεβασμό στο περιβάλλον, τον άνθρωπο και τη φυσιογνωμία ενός τόπου.

**Προτερήματα Ελλάδας**

* το ήπιο κλίμα της και ο άπλετος ήλιος.
* ακρογιαλιές, καθαρές θάλασσες
* ποικιλότητα και ποικιλομορφία του Ελληνικού τοπίου
* συνδυασμός αντίθετων στοιχείων(βουνό και θάλασσα)
* ανεκτίμητοι αρχαιολογικοί θησαυροί, μουσεία, πλούσια πολιτιστική κληρονομιά.
* μέτρο και ισορροπία του Ελληνικού τοπίου.
* Φιλοξενία
* Αυθορμητισμός και αυθεντικότητα Ελλήνων.